**ОБЯВА**

**Регионално управление на образованието – София-град**

**обявява**

**Свободно работно място за временно изпълняващ длъжността**

**„директор“ на 54. средно училище „Св. Иван Рилски“, район Надежда, гр. София**

**I. ОСНОВНА ЦЕЛ НА ДЛЪЖНОСТТА**

Директорът на **общинско неспециализирано средно училище** ръководи образователния процес в институцията в съответствие с държавната политика в областта на предучилищното и училищното образование, планира, организира, координира, контролира и отговаря за цялостната административно-управленска и финансова дейност в институцията.

При изпълнение на своите функции съгласно действащото законодателство е политически и партийно неутрален, не налага идеологически и политически убеждения, не оказва политическо или партийно въздействие върху участниците в образователния процес и не използва служебни ресурси за политически и партийни цели

 **II. ИЗИСКВАНИЯ ЗА ЗАЕМАНЕ НА ДЛЪЖНОСТТА**

1. **Образование** – висше образование с образователно-квалификационна степен „магистър“ в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност, с изключение на лицата, заемащи длъжността до заемането й въз основа на конкурс, придобили висше образование и не по-малко от пет години учителски стаж, съгласно чл. 33, ал. 4 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти, издадена от министъра на образованието и науката.

2. **Професионален опит:** не по-малко от 5 години учителски стаж.

**НЕОБХОДИМИ ДОКУМЕНТИ ЗА КАНДИДАТСТВАНЕ**:

* + - 1. Заявление /свободен текст/ до началника на РУО – София-град за участие;.
			2. Автобиография;.
			3. Копие на диплома за степен на образование;.
			4. Копие от документи, удостоверяващи продължителността на трудов стаж: трудова книжка, осигурителна книжка, служебна книжка, УП-3;.
			5. Документ, удостоверяващ разрешение за ползване на неплатен отпуск, считано от 02.08.2024 г. /в случай, че кандидатът работи по трудов договор/.

**СРОК И МЯСТО ЗА ПОДАВАНЕ НА ДОКУМЕНТИ:**

Документите, заедно с оригиналите им, следва да бъдат представени лично или чрез пълномощник до 12:00 часа на 31.07.2024 г.

Документите се подават в Регионално управление на образованието – София-град:

Адрес: Град София, ул. „Антим I“ № 17, етаж V, стая 502.

Лице за контакт: Вероника Кирилова

Тел.: 0886/ 004393

**Д-Р ВАНЯ КАСТРЕВА**

НАЧАЛНИК НА РУО

СОФИЯ-ГРАД